เก็งกำไร AJA สนั่น! บ่ายเริ่มขายออกเหลือบวก 16% หลังติดแนวต้าน 0.30 บ.
นักลงทุนแห่เก็งกำไร AJA สนั่น! เปิดบ่ายเริ่มขายออกจากบวก 20% เหลือ 16% หลังติดแนวต้าน 0.30 บ. ด้านฐานะการเงินอ่อนแอ
นักลงทุนแห่เก็งกำไร AJA สนั่น! เปิดบ่ายเริ่มขายออกจากบวก 20% เหลือ 16% หลังติดแนวต้าน 0.30 บ. ด้านฐานะการเงินอ่อนแอ
30 เม.ย. 2564

ผู้สื่อข่าวรายงานว่า บริษัท เอเจ แอดวานซ์ เทคโนโลยี จำกัด (มหาชน) หรือ AJA วันที่ 30 เม.ย.2564 ณ เวลา 14.38 น. อยู่ที่ระดับ 0.29 บาท บวก 0.04 บาท หรือบวก 16% ด้วยมูลค่าซื้อขาย 70-52 ล้านบาท

โดยราคาหุ้น AJA ปรับตัวขึ้นแรงอย่างมีนัยสำคัญ อย่างไรก็ตามสัญญานทางเทคนิค RSI เข้าใกล้เขตซื้อมากเกินไป (Over bought) ขณะที่คาดว่าราคาหุ้นจะติดแนวต้านจิตวิทยาที่ระดับ 0.30 บาท
ด้านผลการดำเนินงานประจำปี 2563 บริษัทมีผลขาดทุนสุทธิ 132.08 ล้านบาท ขาดทุนสุทธิลดลงจากช่วงเดียวกันเมื่อปีก่อนมีผลขาดทุนสุทธิ 370.24 ล้านบาท
อย่างไรก็ตามเมื่อสำรวจข้อมูลสำคัญทางการเงินในตลาดหลักทรัพย์แห่งประเทศไทย (ตลท.) พบว่า ตั้งแต่ปี 2560-2563 มีผลขาดทุนต่อเนื่อง โดยปี 2560 ขาดทุนสุทธิ 409.77 ล้านบาท ,ปี 2561 ขาดทุนสุทธิ  186.91 ล้านบาท,ปี 2562 ขาดทุนสุทธิ 370.24 ล้านบาท